গত ৭ জানুয়ারি হামলার সাদামাটা বিচার করলে বলা যায়, এটা একটা হত্যাকান্ড আর যেকোনো হত্যাকান্ডই নিন্দনীয় ও প্রতিবাদযোগ্য। খেয়াল করার বিষয়, এই হত্যাকান্ডের প্রথম শিকার একজন মুসলিম পুলিশ কর্মকর্তা, যিনি শার্লি হেবদো অফিসের নিরাপত্তার দায়িত্বে ছিলেন। অস্ত্রধারীরা প্রথমে তাকেই হত্যা করে। কিন্তু আহমেদ মেরাবাত (৪২) নামের এই নিহত মুসলিম পুলিশ পাশ্চাত্য মিডিয়ায় খুব একটা স্থান পায়নি। পাশ্চাত্য মিডিয়ার নীতিই এই যে, মুসলমানরা সংবাদের শিরোনাম হবে তখন, যখন তারা বন্দুকের পেছনে থাকে। বন্দুকের নলের মুখে পড়ে তাদের হাজার হাজার নারী-শিশু নিহত হলে তা আলোচনার যোগ্য নয়।